**VISPĀRĪGĀ VIENOŠANĀS**

**par pārtikas produktu piegādes līgumu slēgšanu 3.daļā “Cūkgaļa”**

Daugavpilī, 2016.gada 16.augustā

**Daugavpils pilsētas Izglītības pārvalde**, reģ.Nr.90009737220, juridiskā adrese: Saules iela 7, Daugavpils, LV- 5401, tās vadītājas Marinas Isupovas personā, kura darbojas uz nolikuma pamata, (turpmāk – **Pasūtītājs**), no vienas puses, un

**SIA „BALTIŅŠ”**, reģ.Nr. 42402001057, juridiskā adrese: Latgales iela 61, Rēzekne, valdes locekļa **Alexander Terentyev**  personā, kurš rīkojas uz Statūtu pamata,

**SIA „NĀKOTNE EXPORT”**, reģ.Nr. 48503015888, juridiskā adrese: c.Papušina, Kalkūnes pag., valdes locekles **Agneses Jankūnas-Princes**  personā, kura rīkojas uz Statūtu pamata,

**SIA „ŽABO”**, reģ.Nr. 41503017194, juridiskā adrese: C.Papušina, Kalkūnes pag., Daugavpils nov., LV-5449, valdes locekles **Žannas Leites**  personā, kura rīkojas uz Statūtu pamata,

(turpmāk – **PIEGĀDĀTĀJI**),no otras puses, (visi kopā – Puses),

pamatojoties uz Piegādātāju atklātajamkonkursam „Pārtikas produktu piegāde Daugavpils pilsētas izglītības iestādēm” (iepirkuma identifikācijas numurs DPD 2016/69) (turpmāk – Konkurss) **3.daļā „Cūkgaļa”** iesniegto piedāvājumu,

ņemot vērā Iepirkuma komisijas 2016.gada 01.augusta pieņemto lēmumu (prot.Nr.7), Publisko iepirkumu likuma 1.panta 15.punktu un 65.pantu, noslēdz Vispārīgo vienošanos (turpmāk – Vienošanās) par turpmāk minēto:

**I.VISPĀRĪGIE NOTEIKUMI**

1. Vienošanās priekšmets ir pārtikas produktu piegādes nodrošināšana Daugavpils pilsētas izglītības iestādēm.
2. Parakstot Vienošanos Piegādātāji Vienošanās noteiktajā kārtībā iegūst tiesības slēgt atsevišķus pārtikas produktu piegādes līgumus ar *Daugavpils pilsētas Izglītības pārvaldi pirmsskolas izglītības iestāžu vajadzībām (1.-39.daļās) vai Izglītības iestādi (40.-75.daļās), kas norādītas iepirkuma nolikuma 2.1.5.2.punktos* visā vispārīgās vienošanās spēkā esamības laikā.
3. Pārtikas produktu piegādes līgumi ar Piegādātājiem slēdzami vienošanās darbības laikā, nepārsniedzot vienības izcenojumus, kādi piedāvāti Vienošanās 1.pielikumā “Pretendenta tehniskais un finanšu piedāvājums”. Pieļaujamas nebūtiskas korekcijas un atkāpes, kas neietekmē vienošanās būtību. Piegādes līgums tiks slēgts ar pretendentu, kurš ir saimnieciski visizdevīgākais, proti, ieguvis skaitliski vislielāko vērtējumu. Ja pretendents, kas ieguvis skaitliski vislielāko vērtējumu, nevar nodrošināt visu nepieciešamo produktu apjomu daļā vai atsakās no līguma izpildes kādā tā daļā vai pilnībā, Pircējs piegādes līgumu slēdz ar nākamo pretendentu, kas piedāvājis saimnieciski visizdevīgāko piedāvājumu un ieguvis tiesības slēgt vispārīgo vienošanos (3.pielikums).
4. Izglītības iestādēm nav pienākums iegādāties visu preču apjomu un iztērēt visu līguma summu.
5. Lai noslēgtu līgumu ar nākamo pretendentu, Pasūtītājsrakstveidā uzaicina nākamo pretendentu, kas piedāvājis saimnieciski visizdevīgāko piedāvājumu un ieguvis tiesības slēgt vispārīgo vienošanos.
6. Pasūtītājs, pirms piegādes līguma ar nākamo pretendentu noslēgšanas, nosūta nākamajam piegādātājam rakstisku uzaicinājumu slēgt attiecīgo piegādes līgumu.
7. Nākamais pretendents divu darbdienu laikā iesniedz Pasūtītājam/Pircējam rakstisku piekrišanu slēgt attiecīgo pirkuma līgumu un norāda līguma vai kādas tā daļas izpildei nepieciešamo vienības izcenojumu, kas nepārsniedz pretendenta atklātam konkursam piedāvāto vienības izcenojumu vai arī rakstisku atteikumu slēgt attiecīgo līgumu.
8. **Piegādātājiem nav tiesību šīs Vienošanās darbības laikā palielināt konkursam piedāvāto produktu vienības izcenojumu EUR bez PVN.**
9. Piegādātāju konkursa pieteikumā norādīto apakšuzņēmēju nomaiņa notiek Publisko iepirkumu likumā noteiktajā kārtībā.
10. Vienošanās stājas spēkā no vienošanās parakstīšanas dienas un ir spēkā 12 mēnešu periodā vai kamēr netiks iztērēts viss Vienošanās paredzētais apjoms vai Vienošanās paredzētā summa atkarībā no tā, kurš no nosacījumiem iestāsies pirmais.
11. Parakstot Vienošanos Puses ir vienojušās, ka tās darbības termiņu, rakstveidā savstarpēji vienojoties, var pagarināt. Gadījumā ja, neatkarīgu no Pasūtītāja iemeslu dēļ, netiks noslēgta nākamā Vienošanās vai līgums par Preču piegādi Daugavpils pilsētas pašvaldības izglītības iestādēm, vai netiks izmantota visa vienošanās paredzētā maksimālā summa. Minētajā gadījumā, Puses var pagarināt Vienošanās darbības termiņu uz laiku, kamēr stāsies spēkā jauna vienošanās vai līgums par Preču piegādi Daugavpils izglītības iestādēm.
12. Kopējā paredzamā līgumcena visā vispārīgās vienošanās darbības laikā **3.daļā ir** **EUR 150 000.00 (viens simts piecdesmit tūkstoši euro 00 centi) bez PVN.** 
    1. Puses ir vienojušās, ka Vienošanās kopējā summa, rakstveidā savstarpēji vienojoties, var tikt *palielināta*, gadījumā, ja neatkarīgu no Pasūtītāja iemeslu dēļ, netiks noslēgts nākamais līgums par Preču piegādi Daugavpils pilsētas pašvaldības izglītības iestādēm. Minētajā gadījumā, *Pasūtītājam (ja pastāvēs šāda nepieciešamība) ir tiesības palielināt Līgumcenu uz apmēru, kas nepārsniegtu 20% (divdesmit procentu) apmēru no Vienošanās 11.punktā minētās kopējās paredzamās Vienošanās summas.*
13. Pārtikas produktu piegādes līgumi tiek slēgti Vienošanās spēkā esamības termiņa laikā, bet to izpilde var tikt pabeigta arī pēc Vienošanās darbības termiņa beigām.
14. Jebkuri Vienošanās grozījumi izdarāmi ievērojot Publisko iepirkumu likuma 67.1 pantā noteikto, un Vienošanās tieši paredzētajos gadījumos.
15. Puses var izbeigt šo Vienošanos, nosūtot informatīvu vēstuli Pusēm divus mēnešus iepriekš, ierakstītā pasta sūtījumā. Tādā gadījumā spēku zaudē arī visi uz Vispārīgās vienošanas pamata noslēgtie atsevišķie pārtikas produktu piegādes līgumi, kuri vēl nav izpildīti.
16. Pušu atbildīgās personas:
    1. Daugavpils pilsētas pirmsskolas izglītības iestāžu atbildīgās personas norādītas 2.pielikumā;
    2. SIA „BALTIŅŠ” atbildīgā persona: valdes loceklis, Alexander Terentyev, tālr.64636686, mob.29246049, e-pasts:algter@inbox.lv
    3. SIA „NAKOTNE EXPORT” atbildīgā persona: valdes locekle, prokūriste Agnese Jankūna-Prince, tālr. 63084690, mob. 28342791, e-pasts: [agnese@gpu.lv](mailto:agnese@gpu.lv);
    4. SIA „ŽABO” atbildīgā persona: ražošans kontrolieris, *Eleonora Pļešanova,* ālr. 65474421, mob. 29410895, e-pasts: \_zabo@apollo.lv

**II. PĀRTIKAS PRODUKTU PIEGĀDES LĪGUMU IZPILDES KONTROLE**

1. Pasūtītājs, kā Daugavpils pilsētas pašvaldības budžeta iestāde, kas īsteno Daugavpils pilsētas pašvaldības kompetenci izglītības jomā un kuras padotībā ir Daugavpils pilsētas pašvaldības pirmsskolas, vispārējās, profesionālās, interešu izglītības iestādes, un, kuras centralizētā grāmatvedība apkalpo izglītības iestādes, ir tiesīgs veikt šīs vienošanās ietvaros noslēgto pārtikas produktu piegādes līgumu izpildes kontroli par produktu piegādes līguma izpildi, tajā skaitā veikt pārbaudes par to:
   1. vai Pakalpojuma izpildē tiek piegādāti tehniskajā piedāvājumā norādītie bioloģiskās lauksaimniecības, nacionālās pārtikas kvalitātes shēmas un integrētās audzēšanas prasībām atbilstoši produkti;
   2. piegādāto pārtikas produktu izcelsmi un kvalitāti;
   3. kā tiek izpildīti citi līguma nosacījumi.
2. Nodrošinot iespēju veikt Līguma 17.punktā noteiktās kvalitātes pārbaudes, Piegādātāji nodrošina, ka:
   1. Līguma izpildei nepieciešamie pārtikas produkti, kas atbilst bioloģiskās lauksaimniecības, nacionālās pārtikas kvalitātes shēmas un integrētās audzēšanas prasībām tiek fasēti atsevišķi no citiem piegādes līguma izpildei nepieciešamajiem produktiem;
   2. produkti, kas atbilst bioloģiskās lauksaimniecības, nacionālās pārtikas kvalitātes shēmas un integrētās audzēšanas prasībām ir attiecīgi marķēti;
   3. produkti, kas atbilst bioloģiskās lauksaimniecības prasībām, nacionālās pārtikas kvalitātes shēmas un lauksaimniecības produktu integrētās audzēšanas prasībām, tiek iegādāti no tehniskajā piedāvājumā norādītajiem audzētājiem un ražotājiem;
   4. tiek glabātas produktu pavadzīmes, kas apliecina produktu (īpaši ar paaugstinātu kvalitātes līmeni) likumīgu iegādi no tehniskajā piedāvājumā norādītajiem audzētājiem un ražotājiem un pēc Pasūtītāja pieprasījuma uzrādīti Pasūtītājam.
3. Pasūtītāja pārstāvji ir tiesīgi pārtikas produktu piegādes līgumu darbības laikā (piegādes līguma 8.1.punkts), jebkurā brīdī ierasties izglītības iestādē un pieprasīt pārtikas produktu piegādes līgumā noteiktos un citus nepieciešamos dokumentus. Pārstāvību apliecina rakstiska pilnvara vai rīkojuma dokuments. Nepieciešamības gadījumā PASŪTĪTĀJS var pieaicināt speciālistus un ekspertus.
4. Pušu rekvizīti un paraksti:

|  |  |
| --- | --- |
| **PASŪTĪTĀJS**  **Daugavpils pilsētas Izglītības pārvalde** Reģ.Nr.90009737220,  Saules iela 7, Daugavpils, LV-5401  AS “Citadele banka”  kods PARXLV22,  n/k LV13PARX0000850062460  Daugavpils pilsētas Izglītības pārvaldes  vadītāja:    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  M.Isupova | **PIEGĀDĀTĀJI:** **SIA „BALTIŅŠ”**  Reģ.Nr.42402001057  Latgales iela 61, Rēzekne, LV- 4601  AS”Swedbank”  kods: HABALV22  n/k LV26HABA0551010670034  valdes loceklis    \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.Terentyev  **SIA”NĀKOTNE EXPORT”**  Reģ.Nr. 48503015888  „Grīvas”, Nākotne, Glūdas pag., Jelgavas nov., LV- 3040  AS „SEB Banka”  kods: UNLALV2X  n/k LV09UNLA0050014389378  valdes locekle  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  A.Jankūna-Prince  **SIA „ŽABO”**  Reģ.Nr.41503017194  C.Papušina, Kalkūnes pag., Daugavpils nov., LV-5449  AS”Swedbank”  kods: HABALV22  n/k LV38HABA0551003399377  valdes locekle  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  Ž. Leite |